CELEX: 62014TN0418
Language: et
Date: 2014-05-25 00:00:00
Title: Kohtuasi T-418/14: 25. mail 2014 esitatud hagi – Sina Bank versus nõukogu

25.8.2014   
            
            
               ET
            
            
               Euroopa Liidu Teataja
            
            
               C 282/40
            
         25. mail 2014 esitatud hagi – Sina Bank versus nõukogu
   (Kohtuasi T-418/14)
   2014/C 282/53
   Kohtumenetluse keel: inglise
   
      Pooled
   
   
      Hageja: Sina Bank (Teheran, Iraan) (esindajad: advokaadid B. Mettetal ja C. Wucher-North)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada pärast loetelude läbivaatamist tehtud nõukogu otsus, mis sisaldus 15. märtsi 2014. aasta teatises isikutele ja üksustele, kelle suhtes kohaldatakse nõukogu otsuses 2010/413/ÜVJP (1) ja nõukogu määruses (EL) nr 267/2012 (2) (milles käsitletakse Iraani vastu suunatud piiravaid meetmeid) sätestatud piiravaid meetmeid, ja mille kohaselt nõukogu otsuses 2010/413/ÜVJP ja nõukogu määruses (EL) nr 267/2012 sätestatud piiravate meetmete kohaldamist nimetatud isikute ja üksuste suhtes tuleb jätkata;
            
         
               —
            
            
               tühistada nõukogu määruse (EL) nr 267/2012 IX lisa punkt I.B.8 osas, milles see peab 15. märtsi 2014. aasta teatise kohaselt hagejat jätkuvalt otseselt puudutama;
            
         
               —
            
            
               jätta nõukogu kohtukulud tema enda kanda ja mõista temalt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et pärast loetelude läbivaatamist tehtud nõukogu otsus, mis sisaldus 15. märtsi 2014. aasta teatises, on vastuolus menetluseeskirjadega, mille kohaselt tuleb esitada asjakohased põhjendused ja austada kaitseõigusi ning õigust tõhusale õiguskaitsele.
            
         
               2.
            
            
               Teine väide, mille kohaselt pank ei ole seotud „Daftar’i” huvidega ega osale riikliku tuumaprogrammi huvides nn riigi strateegiliste huvide rahastamises. Järelikult ei ole panga puhul täidetud vaidlustatud õigusaktide kohased sisulised nimekirja kandmise kriteeriumid ja/või nõukogu on teinud ilmse hindamisvea, kui otsustas, kas need kriteeriumid on täidetud või mitte. Samuti ei viinud nõukogu läbi nõuetekohast kontrolli.
            
         
      (1)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).
   
      (2)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1).